CELEX: 62015TN0684
Language: da
Date: 2015-11-27 00:00:00
Title: Sag T-684/15 P: Appel iværksat den 27. november 2015 af Roderich Weissenfels til prøvelse af Personalerettens dom af 24. september 2015 i sag F-92/14, Weissenfels mod Parlamentet

15.2.2016   
            
            
               DA
            
            
               Den Europæiske Unions Tidende
            
            
               C 59/26
            
         Appel iværksat den 27. november 2015 af Roderich Weissenfels til prøvelse af Personalerettens dom af 24. september 2015 i sag F-92/14, Weissenfels mod Parlamentet
   (Sag T-684/15 P)
   (2016/C 059/28)
   Processprog: tysk
   
      Parter
   
   
      Appellant: Roderich Weissenfels (Freiburg, Tyskland) (ved advokat G. Maximini)
   
      Den anden part i appelsagen: Europa-Parlamentet
   
      Appellantens påstande
   
   
               —
            
            
               Personalerettens dom ophæves.
            
         
               —
            
            
               Der gives medhold i påstandene i første instans.
            
         
               —
            
            
               Europa-Parlamentet pålægges at betale erstatning for det påståede ikke-økonomiske tab og tilpligtes at betale omkostningerne i sagen for begge instanser, herunder dem, der er afholdt i forbindelse med de indledende undersøgelser, og alle sagsøgerens øvrige nødvendige udgifter og udlæg.
            
         
      Anbringender og væsentligste argumenter
   
   Med nærværende appel har appellanten nedlagt påstand om ophævelse af Personalerettens dom af 24. september 2015, Weissenfels mod Parlamentet (F-92/14, Sml. Pers., EU:F:2015:110).
   Til støtte for appellen har appellanten fremsat fire anbringender.
   
               1.
            
            
               Det første anbringende vedrører tilsidesættelse af forpligtelsen til upartiskhed (artikel 47, stk. 2, i Den Europæiske Unions charter om grundlæggende rettigheder).
               Appellanten har anført, at både den retslige procedure, der førte til den appellerede dom, og dommen selv er kendetegnet ved gentagne tilsidesættelser af forpligtelsen til upartiskhed. Disse tilsidesættelser fremgår tydeligt såvel af procedurerne af marginal karakter som af de retslige tilsidesættelser, der skal træffes afgørelse om.
            
         
               2.
            
            
               Det andet anbringende vedrører manglende adgang til domstolsprøvelse, tilsidesættelse af logikkens love og urigtig gengivelse af de faktiske omstændigheder med hensyn til afvisningen af at undersøge om betingelserne for en lovovertrædelse var opfyldt.
            
         
               3.
            
            
               Det tredje anbringende vedrører tilsidesættelse af logikkens love, urigtig gengivelse af de faktiske omstændigheder og en åbenbar fejlbedømmelse af den i e-mail af 10. april 2002 indeholdte omtvistede bagvaskelse.
            
         
               4.
            
            
               Det fjerde anbringende vedrører urigtig gengivelse af de faktiske omstændigheder og af genstanden for tvisten, tilsidesættelse af logikkens love, samt manglende hensyntagen til og ulovlig videregivelse af appellantens persondata.